
PARLAMENTUL ROMÂNIEI
CAMERA DEPUTAȚILOR
COMISIA PENTRU INDUSTRII ȘI SERVICII

Tel: 021.316.03.43.
Fax: 021.315.34.01. 
    E-mail: cp03@cdep.ro
                 București, 12.10.2020
                   Nr.4c-3/333/2020
AVIZ

asupra proiectului de Lege pentru aprobarea Ordonanţei de urgenţă a Guvernului nr.139/2020 privind instituirea cadrului legal pentru acordarea unor ajutoare de stat Societăţii "Compania naţională de transporturi aeriene române - TAROM" S.A. şi Societăţii Blue Air Aviation S.A. pentru compensarea pierderilor economice suferite în contextul pandemiei COVID-19


În conformitate cu prevederile art.94 și 115 alin. (3) din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată pentru aviz, în procedură de urgență, care va fi transmis Comisiei pentru transporturi și infrastructură și Comisiei pentru buget, finanțe și bănci care sunt sesizate în fond, cu proiectul de Lege pentru aprobarea Ordonanţei de urgenţă a Guvernului nr.139/2020 privind instituirea cadrului legal pentru acordarea unor ajutoare de stat Societăţii "Compania naţională de transporturi aeriene române - TAROM" S.A. şi Societăţii Blue Air Aviation S.A. pentru compensarea pierderilor economice suferite în contextul pandemiei COVID-19, transmis cu adresa nr. P.L.x. 577/2020 din 30 septembrie 2020.

Consiliul Legislativ, cu avizul nr.840/20.08.2020, avizează favorabil proiectul de ordonanță de urgență cu observații și propuneri.

Senatul, în calitate de primă Cameră sesizată, a adoptat proiectul de lege în data de 21 septembrie 2020 în condițiile art. 115 alin. (5) Teza a II-a din Constituția României, republicată.

Proiectul de lege are ca obiect de reglementare instituirea cadrului legal pentru acordarea unor ajutoare de stat pentru Compania naţională de transporturi aeriene române - TAROM S.A. şi Blue Air Aviation S.A., în scopul compensării pierderilor suferite în contextul pandemiei COVID-19. Prin demersul legislativ se propune autorizarea Ministerului Finanţelor Publice să emită, la solicitarea TAROM, respectiv Blue Air, câte o garanţie de stat pentru contractarea de către beneficiari a unui împrumut în limita sumei de 312.744.200 lei, respectiv 300.775.000 lei, pe o perioadă de 6 ani, cu titlu de ajutor de stat. 


Examinarea proiectului de lege a avut loc în ședința online a comisiei din 12 octombrie 2020.


În urma dezbaterilor, membrii comisiei au hotărât, cu majoritate de voturi, avizarea favorabilă a proiectului de lege cu amendamente admise prevăzute în Anexa nr. 1, anexă care face parte integrantă din prezentul raport..


Prin obiectul de reglementare și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.91 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

SORIN-IOAN BUMB
Șef birou, Cristina Neicu
AMENDAMENTE ADMISE
	Nr. crt.
	OUG nr. 139/2020
	Text Senat
	Amendamente admise/autor
	Motivare

	1. 
	
	Articol unic. – Se aprobă Ordonanța de urgență a Guvernului nr. 139 din 19 august 2020 privind instituirea cadrului legal pentru acordarea unor ajutoare de stat Societăţii "Compania naţională de transporturi aeriene române - TAROM" S.A. şi Societăţii Blue Air Aviation S.A. pentru compensarea pierderilor economice suferite în contextul pandemiei COVID-19, publicată în Moinitorul Oficial al României, Partea I, nr. 763 din 20 august 2020
	Articol unic. – Se aprobă Ordonanța de urgență a Guvernului nr. 139 din 19 august 2020 privind instituirea cadrului legal pentru acordarea unor ajutoare de stat Societăţii "Compania naţională de transporturi aeriene române - TAROM" S.A. şi Societăţii Blue Air Aviation S.A. pentru compensarea pierderilor economice suferite în contextul pandemiei COVID-19, publicată în Moinitorul Oficial al României, Partea I, nr. 763 din 20 august 2020, cu următoarea modificare:

Autor: Comisia pentru industrii și servicii
	Conform normelor de tehnică legislativă.

	2. 
	Art. 3 - (2) Ajutorul de stat sub formă de garanţie de stat prevăzut la art. 2 se acordă în scopul acoperirii cheltuielilor de exploatare şi de capital necesare susţinerii activităţii Blue Air până la data de 31.12.2020 şi nu va depăşi valoarea pierderilor suferite ca urmare a pandemiei de COVID-19 şi cauzate direct de această pandemie, evaluate de către această companie şi stabilite în conformitate cu decizia de autorizare a Comisiei Europene. În cazul Blue Air, prin pierderi suferite ca urmare a pandemiei de COVID-19 şi cauzate direct de această pandemie se înţeleg şi eventualele pierderi înregistrate până la 31.12.2020 şi pentru acoperirea cărora Comisia Europeană a autorizat acordarea unui ajutor de salvare. Ajutorul de salvare trebuie rambursat în termen de 6 luni sau, în situaţia în care nu se realizează acest lucru, Blue Air are obligaţia de a prezenta în acest termen un plan de restructurare care trebuie notificat şi aprobat de către Comisia Europeană.


	
	- La articolul 3, alineatul (2) se modifică și va avea următorul cuprins:

„(2) Ajutorul de stat sub formă de garanţie de stat prevăzut la art. 2 se acordă în scopul acoperirii cheltuielilor de exploatare şi de capital necesare susţinerii activităţii Blue Air până la data de 31.12.2020 şi nu va depăşi valoarea pierderilor suferite ca urmare a pandemiei de COVID-19 şi cauzate direct de această pandemie, evaluate de către această companie şi stabilite în conformitate cu decizia de autorizare a Comisiei Europene. În cazul Blue Air, prin pierderi suferite ca urmare a pandemiei de COVID-19 şi cauzate direct de această pandemie se înţeleg şi eventualele pierderi înregistrate până la 31.12.2020 şi pentru acoperirea cărora Comisia Europeană a autorizat acordarea unui ajutor de salvare. Ajutorul de salvare trebuie rambursat în termen de 6 luni de la data obținerii avizului Comisiei Europene sau, în situaţia în care nu se realizează acest lucru, Blue Air are obligaţia de a prezenta în acest termen un plan de restructurare care trebuie notificat şi aprobat de către Comisia Europeană.

